Stavanger Høyre

Stavanger Høyre er partiet Høyres lokalforening i Stavanger. I perioden 2019-2023 har Høyre 15 av 67 medlemmer i kommunestyret og 4 medlemmer av formannskapet. Sissel Knutsen Hegdal er ordfører og gruppeleder, mens John Peter Hernes er gruppens nestleder. Leder i Stavanger Høyre er Kirsten Madland og Terje Eide er nestleder.

Historie 
Stavanger Høyre ble dannet som Grundlovsforeningen i Stavanger, senere Stavanger Konservative Forening, den 17. september 1883. Foreningen skulle «virke for bevarelsen af landets konstitutionelle forfatning,» og valgte havnefogd og tidligere stortingsmann Thomas Natvig til sin første formann. Ungdomsorganisasjonen Stavanger Unge Høyre er landets eldste Unge Høyre-forening, stiftet den 27. januar 1892. I 1914 ble Høirekvinners Forening i Stavanger etablert. Like etter unionsoppløsningen fikk partiet konkurranse fra Moderate Venstre og Frisinnede Venstre, men ble samlet i Høires Fællesorganisation i Stavanger i 1918.

Høyre og Frisinnede Venstre hadde en felles organisasjon i byene i Rogaland og Vest-Agder, som var en egen valgkrets til Stortinget. Med opphevelsen av bondeparagrafen i 1952 ble byvalgkretsene avskaffet. Etter fire års tid med et fellesutvalg gikk Stavanger Høyre inn i Rogaland Høyre fra 1954.

Ordførere

Referanser

Litteratur

Eksterne lenker 
 

Høyre
Politikk i Stavanger
Politiske partier etablert i 1883
1883 i Norge